Vikipediyada bu ad-soyadlı digər şəxslər haqqında da məqalələr var; bax: Anar Məmmədov.

**Anar İlyaz oğlu Məmmədov** (21 iyun 1984, Bakı) — Azərbaycan Respublikası Milli Məclisinin VI çağırış deputatı (2020).

Həyatı
------

Anar Məmmədov 1984-cü il 21 iyun tarixində Bakı şəhərində anadan olub.1991–2001-ci illər orta məktəbdə təhsil alıb.
2001-ci ildə 618 balla Azərbaycan Texniki Universitetinin Nəqliyyat fakültəsinə daxil olub. 2001-ci ildə Ümummilli Lider Heydər Əliyev tərəfindən mükafat alıb.
2001-ci ildən Yeni Azərbaycan Partiyasının üzvüdür. 2002–2005-ci illər AzTU-nun Nəqliyyat fakültəsində YAP-ın sədri olub.
2002–2005-ci illərdə AzTU Nəqliyyat fakültəsi üzrə Gənclər Təşkilatının sədri olub. 2005-ci ildə Azərbaycan Texniki Universitetini fərqlənmə diplomu ilə bitirib.
2005–2006-cı illərdə MTN-də həqiqi hərbi xidmətdə olub, çavuş rütbəsi alıb. 2006–2010-cu illərdə BDU-nun Hüquq fakültəsində təhsil alıb.
2014-cü ildə Taras Şevçenko adına KMU-nun Aspiranturasına daxil olub. 2016–2019-cu illərdə Azərbaycan Memarlıq və İnşaat Universitetində İnşaat fakültəsində İnşaat mühəndisliyi ixtisası üzrə təhsil alıb.
Azərbaycan, rus və ingilis dillərin bilir.
Ailəlidir, üç övladı var.

Fəaliyyəti
----------

2006-cı ildə Azərbaycan Respublikası Nəqliyyat Nazirliyi, "Bakı Sərnişin Nəqliyyatı" Departamentində Nəzarət şöbəsində müfəttiş; 2007-ci ildə bölmə rəisi; 2008-ci ildə Avtobuslar xidmətlər şöbəsinin rəisi vəzifəsində çalışmışdır. 2012–2020-ci illərdə Azərbaycan Avtomobil Yolları Dövlət Agentliyində Avtonəqliyyat şöbəsinin rəisi vəzifəsində çalışmışdır.

Siyasi fəaliyyəti
-----------------

2020-ci il 9 fevral tarixində keçirilən Azərbaycan Respublikası Milli Məclisinin VI çağırış deputat seçkilərində Anar Məmmədov 2020–2025-ci illər üçün Yeni Azərbaycan Partiyasının namizədi olaraq 96 saylı Goranboy-Naftalan Seçki Dairəsindən deputat seçilib.

Üzv olduğu komitə və komissiyalar:
----------------------------------

* İqtisadi siyasət, sənaye və sahibkarlıq komitəsi
* Təbii ehtiyatlar, energetika və ekologiya komitəsi

Üzv olduğu Beynəlxalq təşkilatlar:
----------------------------------

* Azərbaycan-Slovakiya parlamentlərarası əlaqələr üzrə işçi qrupu — Rəhbər
* Türkdilli Dövlətlərin Parlament Assambleyası
* Müstəqil Dövlətlər Birliyi Parlamentlərarası Assambleyası
* Asiya Parlament Assambleyası

Üzv olduğu Parlamentlərarası əlaqələr üzrə işçi qruplar:
--------------------------------------------------------

* Azərbaycan-Birləşmiş Ərəb Əmirlikləri parlamentlərarası əlaqələr üzrə işçi qrupu — üzv
* Azərbaycan-Gürcüstan parlamentlərarası əlaqələr üzrə işçi qrupu — üzv
* Azərbaycan-Qazaxıstan parlamentlərarası əlaqələr üzrə işçi qrupu — üzv
* Azərbaycan-Pakistan parlamentlərarası əlaqələr üzrə işçi qrupu — üzv
* Azərbaycan-Rusiya parlamentlərarası əlaqələr üzrə işçi qrupu — üzv
* Azərbaycan-Səudiyyə Ərəbistanı parlamentlərarası əlaqələr üzrə işçi qrupu — üzv
* Azərbaycan-Türkiyə parlamentlərarası əlaqələr üzrə işçi qrupu — üzv
* Azərbaycan-Ukrayna parlamentlərarası əlaqələr üzrə işçi qrupu — üzv
* Azərbaycan-Nigeriya parlamentlərarası əlaqələr üzrə işçi qrupu — üzv

Təltif və mükafatları:
----------------------

* 2001-ci ildə Ümummilli Lider Heydər Əliyev tərəfindən mükafat alıb.
* 2022-ci ildə cənab Prezident İlham Əliyevin Sərəncamı ilə "Tərəqqi" medalı ilə təltif olunub.

İstinadlar
----------